ΔΙΑΤΑΞΗ ΕΠΙ ΔΙΑΔΙΚΑΣΙΑΣ ΑΣΦΑΛΙΣΤΙΚΩΝ ΜΕΤΡΩΝ ΤΗΣ 29ΗΣ ΝΟΕΜΒΡΙΟΥ 1982. - GILBERT CASTILLE ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΥΠΟΘΕΣΗ 173/82 R.



Συλλογή της Νομολογίας του Δικαστηρίου 1982 σελίδα 04047



Περίληψη

Διάδικοι

Αντικείμενο της υπόθεσης

Σκεπτικό της απόφασης

Απόφαση για τα δικαστικά έξοδα

Διατακτικό



Λέξεις κλειδιά

Διαδικασία ασφαλιστικών μέτρων — Αναστολή εκτελέσεως — Προσωρινά μέτρα — Προϋποθέσεις λήψεως

( Κανονισμός διαδικασίας , άρθρο 83 , παράγραφος 2 )

Περίληψη

Αναστολή εκτελέσεως καί άλλα προσωρινά μέτρα ειναι δυνατό νά ληφθούν από τό Δικαστήριο κατά τή διαδικασία τών ασφαλιστικών μέτρων , άν εκ πρώτης όψεως αποδεικνύεται οτι δικαιολογείται η λήψη τους νομικώς καί πραγματικώς , άν επείγουν υπό τήν έννοια οτι , πρός αποφυγή σοβαρής καί ανεπανόρθωτης βλάβης , ειναι αναγκαίο νά διαταχθούν καί νά αναπτύξουν τά αποτε λέσματά τους πρό τής εκδόσεως δικαστικής αποφάσεως επί τής ουσίας καί άν ειναι προσωρινά , υπό τήν έννοια οτι δέν προδικάζουν τήν απόφαση επί τής ουσίας , δηλαδή δέν κρίνουν ήδη τά επίδικα νομικά ή πραγματικά ζητήματα ούτε εξουδετερώνουν εκ τών προτέρων τίς συνέπειες τής αποφάσεως πού θά εκδοθεί μεταγενεστέρως επί τής ουσίας .

Διάδικοι

Στήν υπόθεση 173/82R ,

GILBERT CASTILLE , υπάλληλος τής Επιτροπής τών Ευρωπαϊκών Κοινοτήτων , κάτοικος Βρυξελλών , 40 , rue Mertens , εκπροσωπούμενος από τόν Marcel Slusny , δικηγόρο Βρυξελλών , μέ αντίκλητο στό Λουξεμβούργο τόν δικηγόρο Ernest Arendt , Centre Louvigny , 34/Β/IV , rue Philippe-II ,

προσφεύγων ,

κατά

ΕΠΙΤΡΟΠΗΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , εκπροσωπουμένης από τό νομικό της σύμβουλο Joseph Griesmar , επικουρούμενο από τόν Daniel Jacob , δικηγόρο Βρυ ξελλών , 93 , avenue Brillat-Savarin , μέ αντίκλητο στό Λουξεμβούργο τόν Oreste Montalto , μέλος τής νομικής υπηρεσίας της , κτίριο Jean Monnet , Kirchberg ,

καθ’ ης ,

Αντικείμενο της υπόθεσης

πού έχει ως αντικείμενο τήν αναστολή τής διαδικασίας προαγωγών στόν βαθμό Α 4 γιά τό έτος 1982 ,

Σκεπτικό της απόφασης

1 Σύμφωνα μέ τό άρθρο 185 τής συνθήκης , οι προσφυγές πού ασκούνται ενώπιον τού Δικαστηρίου δέν έχουν ανασταλτικό αποτέλεσμα . Τό Δικαστήριο ομως δύναται , άν κρίνει οτι επιβάλλεται από τίς περιστάσεις , νά διατάξει τήν αναστολή εκτελέσεως τής προσβαλλομένης αποφάσεως . Δύναται επίσης νά διατάξει οποιοδήποτε άλλο αναγκαίο προσωρινό μέτρο .

2 Σύμφωνα μέ τό άρθρο 83 , παράγραφος 2 , τού κανονισμού διαδικασίας τού Δικαστηρίου , η αναστολή εκτελέσεως καί η απόφαση μέ τήν οποία διατάσσεται η λήψη προσωρινών μέτρων προϋποθέτουν τήν υπαρξη περιστατικών από τά οποία προκύπτει τό επείγον τής υποθέσεως , καθώς καί πραγματικών καί νομικών ισχυρισμών πού δικαιολογούν , εκ πρώτης όψεως , τήν λήψη τών ζητουμένων προσωρινών μέτρων .

3 Σύμφωνα μέ παγία νομογία τού Δικαστηρίου , μέτρα τού είδους αυτού ειναι δυνατό νά ληφθούν από τό Δικαστήριο κατά τή διαδικασία τών ασφαλιστικών μέτρων , άν εκ πρώτης όψεως αποδεικνύεται οτι δικαιολογείται η λήψη τους νομικώς καί πραγματικώς , άν επείγουν υπό τήν έννοια οτι , πρός αποφυγή σοβαρής καί ανεπανόρθωτης βλάβης , ειναι αναγκαίο νά διαταχθούν καί νά αναπτύξουν τά αποτελέσματά τους πρό τής εκδόσεως δικαστικής αποφάσεως επί τής ουσίας καί άν ειναι προσωρινά υπό τήν έννοια οτι δέν προδικάζουν τήν απόφαση επί τής ουσίας , δηλαδή δέν κρίνουν ήδη τά επίδικα νομικά ή πραγματικά ζητήματα ούτε εξουδετερώνουν εκ τών προτέρων τίς συνέπειες τής αποφάσεως πού θά εκδοθεί μεταγενεστέρως επί τής ουσίας .

4 Όπως συνάγεται από τό φάκελλο τής υποθέσεως , περισσότεροι από 112 υπάλληλοι έχουν προταθεί από τίς υπηρεσίες τής Επιτροπής γιά προαγωγή στό βαθμό Α 4 καί 50 μεταξύ αυτών δύνανται νά προαχθούν , σύμφωνα μέ τίς δυνατότητες τού προϋπολογισμού . Η υπερβολική καθυστέρηση τής διαδικασίας τών προαγωγών αυτών θά ηταν επιβλαβής γιά τήν υπηρεσία καί θά συνιστούσε παραβίαση τής αρχής τής χρηστής διοικήσεως . Πρός αποφυγή τών συνεπειών , αυτών θά έπρεπε η άποψη τού προσφεύγοντος νά στηρίζεται σέ πειστικά επιχειρήματα .

5 Ο προσφεύγων δέν προσεκόμισε εν προκειμένω στοιχεία από τά οποία νά αποδεικνύεται εκ πρώτης όψεως τό βάσιμο τής προσφυγής του . Εν πάση περιπτώσει , τίποτε δέν αποκλείει τή δυνατότητα προσηκούσης αποκαταστάσεως τής ζημίας πού ενδεχομένως υπέστη ο προσφεύγων .

6 Γιά τούς ανωτέρω λόγους , δέν ειναι συνεπώς δυνατό νά γίνει δεκτή η αίτηση λήψεως τού ζητουμένου μέτρου .

Απόφαση για τα δικαστικά έξοδα

Επί τών δικαστικών εξόδων

7 Στό παρόν στάδιο τής διαδικασίας , τό Δικαστήριο κρίνει οτι πρέπει νά επιφυλαχθεί ως πρός τά δικαστικά έξοδα .

Διατακτικό

Διά ταύτα ,

κρίνοντας επί προσωρινών μέτρων ,

Ο ΕΞΟΥΣΙΟΔΟΤΗΘΕΙΣ ΑΠΟ ΤΟΝ ΠΡΟΕΔΡΟ ΔΙΚΑΣΤΗΣ

διατάσσει :

1 ) Απορρίπτει τήν αίτηση .

2 ) Επιφυλάσσεται ως πρός τά δικαστικά έξοδα .